דורון תורג'מן

דורון תורג'מן (נולד ב-1970) הוא קצין משטרה ישראלי בדרגת ניצב, המכהן כמפקד מחוז ירושלים.

ביוגרפיה
תורג'מן שירת בצה"ל בחטיבת גולני. לאחר שירותו הצבאי התגייס למשטרת ישראל. שירת כקצין מודיעין ובילוש במרחב ציון, שימש מפקד יחידת סיור בתחנה אזורית ציון, במסגרת תפקיד זה עוטר ב-1999 בעיטור המופת של המשטרה, לאחר שטיפס מתוך מרפסת על קיר בניין עד לקומה הרביעית והציל נערה שעמדה להתאבד.

ב-2009 קודם לדרגת סגן ניצב ומונה לראש ענף מבצעים במחוז ירושלים. בשנים 2010–2013 פיקד על תחנת לוד. בתפקידו הבא שימש מפקד תחנת נתניה.

ב-2015 מונה למפקד מרחב דוד במחוז ירושלים. ביולי 2017 קודם לדרגת תת-ניצב ומונה למפקד מרחב קדם.

בינואר 2021 קודם לדרגת ניצב לקראת כניסתו לתפקיד מפקד מחוז ירושלים ב-8 בפברואר אותה שנה.

חיים אישיים 
תורג'מן בעל תואר ראשון בהיסטוריה ותואר שני במנהל עסקים. מתגורר בבית חורון, נשוי לתמר ואב לארבעה.

קישורים חיצוניים

הערות שוליים

לוחמי חטיבת גולני
מפקדי מחוז ירושלים במשטרת ישראל
שוטרים שעוטרו בעיטור המופת
ניצבי משטרת ישראל
בית חורון: אישים
ישראלים שנולדו ב-1970